સમાજમાં એક મહત્વનું અંગ હોય તો એ છે સ્ત્રી – સ્ત્રીને લીધે આપણે આ દુનિયામાં આવ્યા, માતા બનીને તેણે આપણું પાલન-પોષણ કરી મોટા કર્યા. આપણા સંસ્કાર અને સભ્યતાનું સિંચન કર્યું. તેમ છતાં આપણે ક્યારેક જીંદગીમાં કોઈક સ્ત્રીનું અપમાન કર્યું હશે અથવા તો સ્ત્રીની લાગણીને ઠેસ પહોચાડી જ હશે. यत्र नार्यस्तु पूज्यन्ते तत्र रमन्ते देवता આ સુવિચાર આપણે બધાને યાદ હશે તેમ છતાં આપણે આવી ભૂલો કરીએ છીએ. ખરું જોતા આપણે સમાજની બધી જ સ્ત્રીઓને માનની દ્રષ્ટિથી જોવી જોઈએ, કારણ કે સ્ત્રી માતા, પત્ની, બહેન બનીને ડગલે ને પગલે સાથ નિભાવતી આવી છે. આપણે આપણી માતા-બહેન અને પત્નીને તો સન્માન આપીએ છીએ, પણ બીજી સ્ત્રીઓને સન્માન આપતાં નથી .બીજી સ્ત્રીઓની ઠેસ પોહોચાડતા પહેલાં કે તેમની મર્યાદાનું અપમાન કરતાં પહેલા આપણે એક વાર જરૂર વિચાર કરવો જોઈએ કે,તે સ્ત્રી પણ કોઈની બહેન,કોઈની પત્ની કે કોઈની માતા છે . સ્ત્રીનેઅપમાનીત કરવામાં મુખ્ય ફાળો ”પુરુષ”નો હોય છે .તે સ્ત્રીને અપમાનીત તો કરે છે,પણ તેને પાછળથી વાતનો કંઈ દંભ કે પસ્તાવો થતો નથી,પરંતુ ક્યારેક તે આ વાત પર ગર્વ અનુભવે છે .એક સારો સમાજ સ્થાપિત કરવાં આપણે આ વિચાર-સરણી બદલવાની જરૂર છે .